# Boyhood

Boyhood és un drama estrenat el 2014, dirigit, escrit i coproduït per Richard Linklater i protagonitzada per Patricia Arquette, Ethan Hawke, Ellar Coltrane i Lorelei Linklater. La pel·lícula retrata la vida d'un noi (Mason), des dels sis anys fins a l'entrada a la universitat. Aquest film es va rodar de manera intermitent al llarg de dotze anys amb el mateix repartiment d'actors. En la 68 edició dels premis Bafta de l'acadèmia britànica, Boyhood s'endugué el BAFTA a la millor pel·lícula, millor director i millor actriu secundària per Patricia Arquette. Oscar a la millor actriu secundària per Patricia Arquette. Ha estat subtitulada al català.

## Argument

En les prop de tres hores de metratge Linklater mostra dotze anys de la vida d'una família, centrant-se en Mason (Ellar Coltrane) des que té sis anys fins a l'arribada a la universitat, les experiències d'aquest noi i la seva germana Samantha (Lorelei Linklater), al col·legi, l'institut, les contínues mudances, les amistats, les primeres experiències amoroses. La cinta comença quan la seva mare Olivia (Patricia Arquette) decideix que es trasllada amb els seus fills cap a Houston, just quan el pare dels seus fills, Mason (Ethan Hawke) acaba d'arribar d'Alaska.

## Repartiment

* Ellar Coltranel: Mason
* Patricia Arquette: Olivia, Mare d'en Mason
* Ethan Hawke: Pare
* Lorelei Linklater: Samantha, germana d'en Mason
* Libby Villari: Àvia materna
* Elijah Smith: Tommy
* Marco Perella: Professor Bill Welbrock
* Bonnie Cross: Mestra
* Steven Chester Prince: Ted
* Tamara Jolaine: Tammy
* Nick Krause: Charlie
* Jordan Howard: Tony
* Evie Thompson: Jill
* Brad Hawkins: Jim
* Jenni Tooley: Annie
* Zoe Graham: Sheena

## Al voltant de la pel·lícula

Rodada en 39 dies del 2002 al 2013, Linklater reunia el seu equip una setmana a l'any per reprendre la filmació. El guió de Boyhood comença amb la imatge d'un nen estirat sobre l'herba, al costat de l'escola, en una actitud somiadora Els assajos dues setmanes abans de començar la producció permetien parlar sobre les motivacions dels personatges i reescriure els diàlegs, però sense lloc a la improvisació. Tot i ser filmada al llarg de dotze anys els directors de fotografia Lee Daniel i Shane F. Kelly aconsegueixen una continuïtat visual gràcies a la utilització del cel·luloide (35 mm).

### La representació del temps

Linklater és un cineasta que treballa amb la representació, l'expressió del temps i les diferents etapes de la vida. Ja en la seva trilogia Abans de (Abans de l'alba, Abans de la posta, Abans del capvespre) veiem madurar els personatges protagonistes Jesse i Céline al llarg de gairebé 20 anys. A Boyhood el pas del temps és el motor del relat, un element que Richard Linklater utilitza per captar i transmetre l'essència de cada moment en l'evolució dels personatges.

### Crítiques

A l'agregador online Metacritic té una puntuació de 100 sobre 100 basada en els comentaris de 50 crítics. Al portal Rotten Tomatoes un 98% de crítiques positives.
Per Los Angeles Times la pel·lícula ens mostra essencialment una sèrie d'instantànies, que juga com ho faria en la vida real. Bàsicament, els espectadors estan veient el procés d'envelliment natural, diferent dels productes fabricats a Hollywood. La revista RollingStone considera Boyhood com una de les deu millors pel·lícules de l'any per la seva potència emocional, la indeleble interpretació d'Ethan Hawke i Patricia Arquette i la considera com l'expressió personal més pura de Linklater. Segons Holly Willis a Filmcomment Linklater troba una manera de donar-nos la vida i els cossos dels seus personatges, que creixen i canvien amb el teló de fons del món i els seus esdeveniments al llarg del temps.

## Premis i nominacions

* Oscars
** Millor actriu secundària per Patricia Arquette
** Nominació millor pel·lícula
** Nominació millor director
* Spirit Awards
** Millor director per Richard Linklater.
** Millor actriu de repartiment per Patricia Arquette.
* 68 edició premis BAFTA
** Millor pel·lícula
** Millor director
** Millor actriu de repartiment per Patricia Arquette.
* 72 edició Globus d'Or
** Millor film dramàtic
** Millor director
** Millor actriu de repartiment per Patricia Arquette.
* Berlinale 2014.Festival internacional del film de Berlin 2014 :
** Ós de plata Millor director per Richard Linklater
** Reader Jury of the Berliner Morgenpost
** Prize of the Guild of German Art House Cinemas
** Nominada a l'Ós d'or per la millor pel·lícula
* Festival Internacional de Cine de San Sebastián :FIPRESCI, pel·lícula de l'any
* San Francisco International Film Festival 2014: Founder’s Directing Award per Richard Linklater
* Seattle International Film Festival 2014 :
** Millor Film
** Millor Director
** Millor actriu per Patricia Arquette
* New York Film Critics Circle 2014:
** Millor Film
** Millor Director
** Millor actriu secundària per Patricia Arquette

## Seleccions

* Festival de Sundance 2014 Secció « Premieres »
* Festival de Sydney 2014

## Referències

* ↑ «‘Boyhood', dotze anys d'una vida». Ara, 08-09-2014. [Consulta: 3 desembre 2014].
* 1 2 «Boyhood» (en castellà). Fotogramas, 20-08-2014. [Consulta: 3 desembre 2014].
* 1 2 «‘Boyhood' triomfa als premis Bafta». Ara, 09-02-2015. [Consulta: 9 febrer 2015].
* ↑ Salvà, Bernat. «Birdman triomfa als Oscars». El Punt Avui, 23-02-2015. [Consulta: 24 febrer 2015].
* ↑ «Boyhood». Goita què fan, ara!. [Consulta: 23 gener 2023].
* ↑ «The Magic Of The 'Boyhood' Experiment: Time And Patience» (en anglès). NPR. [Consulta: 12 febrer 2015].
* ↑ «Guió de Boyhood de Richard Linklater, cortesia de IFC Films» (en anglès). [Consulta: 7 desembre 2014].
* ↑ «FAQ: How They Made Boyhood» (en anglès). Slate. [Consulta: 7 desembre 2014].
* ↑ «Moment to moment.Why Richard Linklater makes movies.» (en anglès). The New Yorker, 30-06-2014. [Consulta: 7 desembre 2014].
* ↑ Renée, V. «The Essence of Cinema: Exploring Richard Linklater's Relationship with Film & Time» (en anglès). Nofilmschool, 07-12-2013. [Consulta: 22 febrer 2015].
* ↑ Serra, Xavi. «‘Boyhood', el cinema del temps». Ara, 12-09-2014. [Consulta: 22 febrer 2015].
* ↑ «I els Oscars del 2015 són per a...». Vilaweb.cat, 22-02-2015. [Consulta: 22 febrer 2015].
* ↑ «Boyhood» (en anglès). Metacritic, 11-07-2014. [Consulta: 22 febrer 2015].
* ↑ «Boyhood» (en anglès). Rotten Tomatoes. [Consulta: 22 febrer 2015].
* ↑ «His 'Boyhood' screens at Sundance to rave reviews» (en anglès). Los Angeles Times. [Consulta: 7 desembre 2014].
* ↑ «10 Best Movies of 2014» (en anglès). RollingStone. Arxivat de l'original el 2014-12-25. [Consulta: 7 desembre 2014].
* ↑ Error: hi ha títol o url, però calen tots dos paràmetres.«» (en anglès). Filmcomment. [Consulta: 7 desembre 2014].
* ↑ «Els Spirit Awards s'avancen als Oscars». CCMA, 22-02-2015. [Consulta: 22 febrer 2015].
* ↑ «´Boyhood`, protagonista als Bafta» (vídeo). TV3, 09-02-2015. [Consulta: 9 febrer 2015].
* ↑ «Els Globus d'Or premien l'experiment de "Boyhood" amb tres guardons». CCMA, 12-01-2015. [Consulta: 12 gener 2015].
* ↑ «Berlin Film Festival» (en anglès). [Consulta: 7 desembre 2014].
* ↑ «Boyhood wins top New York Film Critics awards» (en anglès). [Consulta: 7 desembre 2014].
* ↑ «Sundance Film Festival» (en anglès). Arxivat de l'original el 2014-12-16. [Consulta: 7 desembre 2014].

## Enllaços externs

* Boyhood - Lloc web oficial